CELEX: 62010CN0247
Language: ro
Date: 2010-05-18 00:00:00
Title: Cauza C-247/10 P: Recurs introdus la 18 mai 2010 de Zhejiang Aokang Shoes Co., Ltd împotriva Hotărârii Tribunalului (Camera a opta) pronunțate la 4 martie 2010 în cauza T-407/06, Zhejiang Aokang Shoes Co., Ltd/Consiliul Uniunii Europene

31.7.2010   
            
            
               RO
            
            
               Jurnalul Oficial al Uniunii Europene
            
            
               C 209/25
            
         Recurs introdus la 18 mai 2010 de Zhejiang Aokang Shoes Co., Ltd împotriva Hotărârii Tribunalului (Camera a opta) pronunțate la 4 martie 2010 în cauza T-407/06, Zhejiang Aokang Shoes Co., Ltd/Consiliul Uniunii Europene
   (Cauza C-247/10 P)
   ()
   2010/C 209/35
   Limba de procedură: engleza
   
      Părțile
   
   
      Recurentă: Zhejiang Aokang Shoes Co., Ltd (reprezentant: M. Sánchez Rydelski, avocat)
   
      Celelalte părți în proces: Wenzhou Taima Shoes Co., Ltd, Consiliul Uniunii Europene, Comisia Europeană, Confédération européenne de l'industrie de la chaussure (CEC), BA.LA. di Lanciotti Vittorio & C. Sas, Calzaturificio Elisabet Srl, Calzaturificio Iacovelli di Iacovelli Giuseppe & C. Snc, Calzaturificio Leopamy Srl, Calzaturificio Lunella Srl, Calzaturificio Mia Shoe Snc di Gattafoni Carlo & C., Calzaturificio Primitempi di Monaldi Geri, Calzaturificio R. G. di Rossi & Galiè Srl, Calz. S. G. di Seghetta Giampiero e Sergio Snc, Carim Srl, Florens Shoes SpA, Gattafoni Shoe Snc di Gattafoni Giampaolo & C., Grif Srl, Missouri Srl, New Swing Srl, Podosan Medical Shoes di Cirilli Michela, Viviane Sas
   
      Concluziile recurentei
   
   
               —
            
            
               Anularea Hotărârii Tribunalului din 4 martie 2010 în cauza T-407/06;
            
         
               —
            
            
               anularea Regulamentului (CE) nr. 1472/2006 (1) al Consiliului de instituire a unui drept antidumping definitiv asupra importurilor de anumite tipuri de încălțăminte din piele originare din China și din Vietnam, în măsura în care o privește pe recurentă;
            
         
               —
            
            
               obligarea Consiliului Uniunii Europene la plata cheltuielilor de judecată efectuate de recurentă în prezenta procedură de recurs și în procedura din cauza T-407/06 desfășurată la Tribunal.
            
         
      Motivele și principalele argumente
   
   Recurenta susține că Tribunalul a săvârșit o eroare de drept atunci când a stabilit că, potrivit articolului 17 alineatul (3) din Regulamentul (CE) nr. 384/96 (2) al Consiliului privind protecția împotriva importurilor care fac obiectul unui dumping din partea țărilor care nu sunt membre ale Comunității Europene („regulamentul de bază”), Comisia poate decide în mod legal să nu examineze și să nu se pronunțe asupra cererilor recurentei privind statutul de întreprindere care funcționează în condițiile economiei de piață („SEP”) și tratamentul individual („TI”).
   Recurenta susține că Tribunalul a săvârșit o eroare de drept în cadrul aprecierii privind încălcarea dreptului său la apărare, în contextul încălcării dovedite a articolului 20 alineatul (5) din regulamentul de bază.
   
      (1)  Regulamentul (CE) nr. 1472/2006 al Consiliului din 5 octombrie 2006 de instituire a unui drept antidumping definitiv și de percepere definitivă a dreptului provizoriu instituit asupra importurilor de anumite tipuri de încălțăminte cu fețe din piele originare din Republica Populară Chineză și din Vietnam (JO L 275, p. 1, Ediție specială, 11/vol. 50, p. 3).
   
      (2)  JO 1996, L 56, p. 1, Ediție specială, 11/vol. 12, p. 223.